กระดูกข้อเท้าผมบวมนูนเเดงออกมาไปหาบอกว่าเป็นโรคเก๊าให้ยามาทานได้3-4วันอาการไม่ดีขึ้นเลยตอนนี้ปวดมาก
สวัสดีค่ะ อาการกระดูกข้อเทาบวมนูนแดงดังกล่าวมานั้นอาจจะเกิดจากการมีข้ออักเสบจากเก๊าท์กำเริบเฉียบพลัน ข้ออักเสบจากการติดเชื้อแบคทีเรีย เส้นเอ็นบริเวณดังกล่าวมีการฉีกขาด กล้ามเนื้ออักเสบจากการใช้งาน กระดูกหักหรือเคลื่อนกรณีมีประวัติอุบัติเหตุนำมาก่อนโดยเก๊าท์คือโรคข้ออักเสบชนิดหนึ่งที่ทำให้มีอาการปวดแสบร้อน บวม แดงตามข้อต่ออย่างเฉียบพลันเป็นระยะ ๆ เป็นข้ออักเสบที่เกิดมาจากการมีกรดยูริคสูงในเลือด อาจเกิดขึ้นกับข้อต่อเดียวหรือหลายข้อต่อพร้อมกัน ตำแหน่งที่พบได้บ่อยๆคือตรงบริเวณนิ้วโป้งเท้าหรือข้อเท้า ซึ่งในช่วงที่กำเริบเฉียบพลัน อาจจะต้องใช้ยาแก้ปวดแก้อักเสบทุก 4-6 ชั่วโมง พักการใช้งานบริเวณที่เป็น หลีกเลี่ยงการเดินมากๆหรือการลงน้ำหนัก ส่วนใหญ่อาการมักจะดีขึ้นได้ภายใน 1-2 สัปดาห์ หากได้ยามาแล้ว 4 วันยังไม่บรรเทาเลย อาจจะกลับไปพบแพทย์เพื่อตรวจร่างกายซ้ำอีกครั้งว่ามีสาเหตุอื่นๆนอกจากเรื่องของเก๊าท์หรือไม่หากเป็นโรคเก๊าท์ การดูแลตนเองในระยะยาวก็ควรรับประทานอาหารที่มีประโยชน์ต่อสุขภาพและควรงดการดื่มแอลกอฮอล์ และตรวจระดับกรดยูริคประจำปีสม่ำเสมอค่ะ